b'\n_START_ARTICLE_\nDinastia Stuart\n_START_SECTION_\nOrigen de la fam\xc3\xadlia\n_START_PARAGRAPH_\nEl fundador de la fam\xc3\xadlia Estuard fou Alan Fitzalan (v1104-1177) a qui anomenaven Alain "Le Steward" Fitzalan, originari de Dol-de-Bretagne. Aquest cavaller era d\'ascend\xc3\xa8ncia bretona i escocesa. Reb\xc3\xa9 del rei escoc\xc3\xa8s el t\xc3\xadtol de Lord Great Steward of Scotland (Senyor Estuard d\'Esc\xc3\xb2cia) que utilitzaran cada cap dels Estuards al llarg de les generacions. Des de la seva arribada a Esc\xc3\xb2cia, els Estuards han estat molt units a les dinasties reials del regne, els Mac Alpin i els Bruce._NEWLINE_El seu n\xc3\xa9t Alan es cas\xc3\xa0 amb Eve de Galloway que era una n\xc3\xa9ta del rei angl\xc3\xa8s Enric I, de la dinastia Normanda.\n_START_SECTION_\nLa dinastia reial\n_START_PARAGRAPH_\nEl seu descendent Robert II, fill de Walter Estuard (1292-1326), fou el primer Estuard rei d\'Esc\xc3\xb2cia. Estava casat amb la princesa Marjorie Bruce d\'Esc\xc3\xb2cia, filla del rei Robert I d\'Esc\xc3\xb2cia. Aix\xc3\xad s\'inici\xc3\xa0 el canvi de dinastia reial escocesa amb la casa Estuard._NEWLINE_El rei Jaume IV d\'Esc\xc3\xb2cia, que heret\xc3\xa0 les males relacions amb els reis Tudors d\'Anglaterra, intervingu\xc3\xa9 amb un tractat de pau amb el rei Enric VII d\'Anglaterra i es cas\xc3\xa0 amb la princesa Margalida d\'Anglaterra el 1503. D\'aquest matrimoni nasqu\xc3\xa9 Jaume V d\'Esc\xc3\xb2cia._NEWLINE_Quan es qued\xc3\xa0 v\xc3\xaddua, la reina Margalida es cas\xc3\xa0 amb el cavaller Archibald Douglas, Comte d\'Angus, i torn\xc3\xa0 a ser mare de nou. La seva filla fou la mare d\'Enric Estuard, Lord Darnley i primer duc d\'Albany, que es cas\xc3\xa0 amb l\'hereva al tron escoc\xc3\xa8s, Maria Estuard. La darrera Estuard reina d\'Esc\xc3\xb2cia, Maria I fou assassinada per ordre de la reina Elisabet I d\'Anglaterra el 1587, i es gener\xc3\xa0 una greu crisi social al regne escoc\xc3\xa8s._NEWLINE_Del matrimoni d\'Enric i Maria nasqu\xc3\xa9 un fill, el futur Jaume VI d\'Esc\xc3\xb2cia, qui heret\xc3\xa0 tamb\xc3\xa9 el tron angl\xc3\xa8s el 1603 amb el nom de Jaume I d\'Anglaterra. La uni\xc3\xb3 dels trons escoc\xc3\xa8s i angl\xc3\xa8s formalitz\xc3\xa0 el regne de la Gran Bretanya.\n_START_SECTION_\nLa uni\xc3\xb3 din\xc3\xa0stica: Esc\xc3\xb2cia i Anglaterra\n_START_PARAGRAPH_\nEl seu fill, Carles I d\'Anglaterra i d\'Esc\xc3\xb2cia que tenia molt bones connexions amb Fran\xc3\xa7a, tampoc ajud\xc3\xa0 a millorar les relacions amb els seus s\xc3\xbabdits al casar-se el 1625 amb una princesa francesa, Enriqueta Maria de Fran\xc3\xa7a, filla del rei Enric IV de Fran\xc3\xa7a i Maria de M\xc3\xa8dici.\n_START_SECTION_\nLa Commonwealth d\'Anglaterra\n_START_PARAGRAPH_\nA Anglaterra esclat\xc3\xa0 la primera Guerra Civil el 1642. El rei Carles I Estuard, que pretenia agrupar totes les illes brit\xc3\xa0niques sota una \xc3\xbanica corona, fou capturat i ajusticiat el 1649 i s\'establ\xc3\xad una rep\xc3\xbablica anomenada Commonwealth d\'Anglaterra._NEWLINE_Mort de Carles I, el succe\xc3\xad el seu fill, Carles II, que fou reconegut immediatament a Esc\xc3\xb2cia, per\xc3\xb2 no a Anglaterra, on era viva la guerra. Despr\xc3\xa9s de la derrota a la batalla de Worcester (1651) Carles II va marxar a l\'exili durant nou anys al continent europeu. Primer s\'establiren a Fran\xc3\xa7a i despr\xc3\xa9s als Pa\xc3\xafsos Baixos espanyols i als Pa\xc3\xafsos Baixos del nord\n_START_SECTION_\nLa restauraci\xc3\xb3\n_START_PARAGRAPH_\nEl 1660 es produ\xc3\xad la restauraci\xc3\xb3 anglesa, i entre 1660 i 1685 Carles II regn\xc3\xa0 a la Gran Bretanya (Anglaterra, Gal\xc2\xb7les, Irlanda i Esc\xc3\xb2cia). Molt unit a Fran\xc3\xa7a, era un home de creences cat\xc3\xb2liques que va voler atorgar una llei que don\xc3\xa9s llibertat religiosa pel poble brit\xc3\xa0nic. La coneguda llei era la "Reial Declaraci\xc3\xb3 de Indulgencia" de 1672, per\xc3\xb2 el parlament el va obligar a retirar-la. Mor\xc3\xad el 1685 reconvertit al catolicisme._NEWLINE_A Carles II el succe\xc3\xad el seu germ\xc3\xa0, Jaume II d\'Anglaterra. Aquest nou monarca va combatre dues rebel\xc2\xb7lions internes a Anglaterra. Mor\xc3\xad el 1689 despr\xc3\xa9s convertir-se al catolicisme com havia fet el seu germ\xc3\xa0. _NEWLINE_A Jaume II el succe\xc3\xafren la seva neboda Maria Estuard (coronada Maria II d\'Anglaterra i Esc\xc3\xb2cia, filla de Jaume II d\'Anglaterra) i el seu marit Guillem d\'Orange-Nassau (que regn\xc3\xa0 com Guillem III d\'Anglaterra). Foren entronitzats reis de la Gran Bretanya l\'11 d\'abril de 1689. Guillem III mor\xc3\xad el 1702._NEWLINE_Als reis Guillem III i a Maria II d\'Anglaterra, el succe\xc3\xafren al tron la seva filla, la princesa hereva Anna Orange, Anna I d\'Anglaterra, el 1702. La futura reina havia tingut molts de problemes per donar fills sans i despr\xc3\xa9s de molts avortaments i nens que morien al n\xc3\xa9ixer, tingu\xc3\xa9 al pr\xc3\xadncep Guillem, duc de Gloucester, que mor\xc3\xad amb onze anys el 1701, provocant una forta crisis din\xc3\xa0stica._NEWLINE_La llavors hereva al tron, fou coneguda pel fam\xc3\xb3s "Acte d\'Establiment" de 1701 que exclou els cat\xc3\xb2lics de pujar al tron de la Gran Bretanya, i aix\xc3\xad deixar fora de successi\xc3\xb3 al pretendent m\xc3\xa9s vell de la fam\xc3\xadlia Estuard. En cas de morir sense descend\xc3\xa8ncia la reina Anna, passaria el tron a la dinastia Hannover, (veure Regne de Hannover) en mans de Sofia del Palatinat, electora de Hannover, luterana i descendent del rei Jaume I Estuard d\'Anglaterra. Durant el regnat de la reina Anna I, Anglaterra tingu\xc3\xa9 una forta relaci\xc3\xb3 en la coneguda Guerra de Successi\xc3\xb3 d\'Espanya (1700-1715), ja que va estar al costat del pretendent al tron espanyol, l\'emperador Carles VI d\'Habsburg._NEWLINE_Aquesta reina mor\xc3\xad el 1714 deixant al tron a Jordi I d\'Anglaterra, i a la nova dinastia, els Hannover. Jordi era fill de l\'hereva de la reina Anna d\'Anglaterra, per\xc3\xb2 aquesta mor\xc3\xad el 28 de maig de 1714.'